b'\n_START_ARTICLE_\nLiu E\n_START_SECTION_\nEmbedsmann\n_START_PARAGRAPH_\nSom embedsmann arbeidet han med flomkontroll, sultbekjempelse og jernbaner. Han ble desillusjonert med det offisielle Kinas reformvilje og ble talsmann for privat \xc3\xb8konomisk utvikling etter vestlige forbilder. P\xc3\xa5 bokseroppr\xc3\xb8rets tid spekulerte han med regjeringseid ris og fordelte den blant de fattige. _NEWLINE_Han ble relegert av denne grunn, men hans investeringer hadde satt ham i stand til \xc3\xa5 vie resten av sitt liv til arkeologiske studier og til \xc3\xa5 forfatte romaner.\n_START_SECTION_\nForfatter\n_START_PARAGRAPH_\nSpr\xc3\xa5ket i Es romaner hentet illusjoner og bilder fra klassisk kinesisk litteratur, og Liu E bemyttet symbolisme i sine verker. Av blant annet den grunn fant hans verker s\xc3\xa6rlig bred leserskare blant folk som hadde en klassisk utdannelsesbakgrunn og som i det henseende var \xc3\xa5 forst\xc3\xa5 som sofistikerte._NEWLINE_En av hans best kjente romaner er Lao Cans reiser (tradisjonell kinesisk: \xe8\x80\x81\xe6\xae\x98\xe9\x81\x8a\xe8\xa8\x98; forenklet kinesisk: \xe8\x80\x81\xe6\xae\x8b\xe6\xb8\xb8\xe8\xae\xb0\xef\xbc\x9b pinyin: L\xc7\x8eo c\xc3\xa1n y\xc3\xb3u j\xc3\xac), som gir et interessant tidsbilde fra Qing-dynastiets siste \xc3\xa5r. F\xc3\xb8rste del av verket kom f\xc3\xb8rst ut som en serie i et tidsskrift. Under lett forkledning som synspunktene til bokens hovedperson, en lege, fremf\xc3\xb8rer Liu soine egne meninger og observasjoner om bokserbevegelsenes tfremvekst i landsbyene, forfallet av flomkontrollstiltakene for Gulelven, og byr\xc3\xa5kratiets hyklerske inkompetanse. Romanen er en sosial satire. Den viste den gamle elites og det gamle styringsapparats begrensinger. Romanen ble en suksess. Den tok p\xc3\xa5 kornet de bekymringer som etter hvert skulle f\xc3\xb8re til Qing-keiserd\xc3\xb8mmets undergang i 1911.\n_START_SECTION_\nOrakelbein\n_START_PARAGRAPH_\nHan samlet fem tusen fragmenter av orakelbein, publiserte avbildninger av dem i 1903 og kunne identifisere og forklare korrekt 34 av skrifttegnene. _NEWLINE_Liu E ble av Yuan Shikai sendt i eksil til Xinjiang i 1908, og d\xc3\xb8de der \xc3\xa5ret etter.'